b'\n_START_ARTICLE_\nGrb \xc5\xa0vedske\n_START_PARAGRAPH_\nGrb \xc5\xa0vedske ima dvije varijante: velikom nacionalnom grbu (stora riksvapnet) i malom nacionalnom grbu (lilla riksvapnet).\n_START_SECTION_\nVeliki grb\n_START_PARAGRAPH_\n\xc5\xa0tit se sastoji od \xc4\x8detiri polja i malog \xc5\xa1tita u sredini. Prvo i \xc4\x8detvrto polje prikazuju tri kraljevske krune \xc5\xa0vedske koje su nacionalni simbol jo\xc5\xa1 od vremena kralja Alberta od Mecklenburga. Drugo i tre\xc4\x87e polje prikazuju tradicionalne lavove dinastije Folkunga. Mali \xc5\xa1tit prikazuje dinastijski grb._NEWLINE_Iznad \xc5\xa1tita nalazi se kraljevska kruna \xc5\xa0vedske._NEWLINE_\xc5\xa0tit dr\xc5\xbee dva lava, koja se tradicionalno smatraju "\xc5\xa1vedskim" - s dvostrukim repovima i ovjen\xc4\x8dani kraljevskim krunama. Lav je ve\xc4\x87 \xc4\x8detiri stolje\xc4\x87a zna\xc4\x8dajan element \xc5\xa1vedske heraldike, posebno dr\xc5\xbeavne._NEWLINE_\xc5\xa0tit je tako\xc4\x91er okru\xc5\xbeen ogrlicom Reda Serafima poznatog i kao Red Njegovog Kraljevskog Veli\xc4\x8danstva. Ovo je najzna\xc4\x8dajniji red u \xc5\xa0vedskoj i ova ogrlica najve\xc4\x87e je priznanje koje pojedinac mo\xc5\xbee dobiti._NEWLINE_Veliki grb tako\xc4\x91er je i grb monarha koji specijalnim dekretom mo\xc5\xbee njegovu uporabu odobriti pojedinim \xc4\x8dlanovima kraljevske obitelji uz odre\xc4\x91ene izmjene.\n_START_SECTION_\nMali grb\n_START_PARAGRAPH_\nMali grb uglavnom koristi \xc5\xa1vedska vlada i njene agencije. Mogu mu biti pridru\xc5\xbeeni dodatni elementi koji simboliziraju aktivnost odre\xc4\x91ene agencije, uz odobrenje Dr\xc5\xbeavnog vije\xc4\x87a za heraldiku._NEWLINE_Mali grb se sastoji od plavog \xc5\xa1tita na kojem se nalaze tri kraljevske krune, dvije iznad jedne, s kraljevskom krunom \xc5\xa1tita. Oko grba mo\xc5\xbee biti ogrlica Reda Serafima.'